કોરાનાં નિર્માણ પાછળ કંપનીનાં એન્જીનિયર્સને આઠ વર્ષનો સમય લાગ્યો છે. થોડા સમય પહેલા ટેક્સી-સેવા માટે પ્રસિઘ્ધ ‘ઉબર’ કંપનીએ પણ ફ્લાઇંગ ટેક્સી ‘એલિવેટ’ લોન્ચ કરવાની જાહેરાત કરી હતી, પરંતુ એ બાબતે હજુ સુધી કોઈ નક્કર કદમ નથી ઉઠાવાયું. કિટ્ટી હોકને પોતાની ફ્લાઇંગ ટેક્સી ‘કોરા’ને લોન્ચ કરવા માટે ન્યુઝીલેન્ડ ગવર્નમેન્ટની પરમિશન લેવી આવશ્યક છે, જે યુએસની સરખામણીએ ઘણી સરળ છે. હાલ, ન્યુઝીલેન્ડ સરકાર પણ ફ્લાઇંગ ટેક્સીનાં પ્રયોગો માટે અતિ ઉત્સાહિત છે. કોરાનાં સેલ્ફ-ફ્લાઇંગ સોફ્ટવેરને લીધે દરેક યાત્રી એકલા મુસાફરી કરવાનો આનંદ માણી શકશે. ઉપરાંત, સેફ્ટી માટે મૂકાયેલા પેરાશુટ જરૂર પડ્યે યાત્રીની જાન બચાવવા સક્ષમ છે.